པཎ་ཆེན་རིན་པོ་ཆེས་རྟེན་འབྲེལ་མཛད་སྒོའི་ཐོག་ལོ་རིང་གི་འཚར་ལོངས་ཀྱི་བརྒྱུད་རིམ་ལ་ཕྱིར་མིག་གཟིགས་པ་དང་སྦྲགས་ཏང་དང་སྲིད་གཞུང་གི་བྱམས་བརྩེའི་ཐུགས་ཁུར་དང་།ཡོངས་འཛིན་དང་བླ་མ་སྐྱེས་ཆེན་དམ་པའི་སེམས་ཤུགས་ཡོད་རྒུས་གསོ་སྐྱོང་དང་ཕྱོགས་ཁག་གིས་ཐུགས་ཁུར་གནང་བར་ཐུགས་རྗེ་ཆེ་ཞུས་ཤིང་།ཁོང་གིས་བོད་བརྒྱུད་ནང་བསྟན་གྱིས་འགྲོ་བ་སྡུག་བསྔལ་ལས་བསྒྲལ་ཏེ་བདེ་བར་འཁོད་པ་དང་།དུས་རབས་ཀྱི་དགོས་མཁོ་དང་འཚམས་པར་བྱས་ནས་ནང་བསྟན་འཕེལ་རྒྱས་ལ་སྐུལ་མ་གཏོང་བ་དང་།རང་ངོས་ཀྱི་འཛུགས་སྐྲུན་ལ་ཤུགས་སྣོན་བརྒྱབ་སྟེ་འཁོར་རྣམ་བཞིའི་བྱང་ཚད་མཐོ་རུ་དང་།བསྟན་དོན་དགོངས་འགྲེལ་དང་འཆད་རྩོད་རྩོམ་གསུམ་བྱེད་པ།སྡོམ་ཁྲིམས་འཛུགས་སྐྱོང་བཅས་ལ་ཤུགས་སྣོན་བརྒྱབ་ནས་བོད་བརྒྱུད་ནང་བསྟན་དེ་དུས་རབས་འདི་དང་འཚམ་པ་དང་ཞུགས་ཐུབ་པ་བྱེད་དགོས་ཞེས་གྲོས་འགོ་བཏོན་གནང་བ་རེད།རྟེན་འབྲེལ་མཛད་སྒོའི་ཐོག་ཀྲུང་དབྱང་དང་རྒྱལ་ཁབ་ཀྱི་འབྲེལ་ཡོད་པུའུ་ཨུད་ཀྱི་འགན་འཁུར་བ་དང་བོད་རང་སྐྱོང་ལྗོངས་ཏང་ཨུད་ཀྱི་ཧྲུའུ་ཅི་ཁྲེན་ཆོན་གོ་སོགས་རང་སྐྱོང་ལྗོངས་ཀྱི་འགན་འཁུར་བ་དང་དེ་གར་ཕེབས་པའི་བླ་མ་སྐྱེས་ཆེན་རྣམས་ཀྱིས་པཎ་ཆེན་རིན་པོ་ཆེ་མཆོག་དང་མཇལ་དར་རྩེ་སྤྲོད་དང་ཕྱག་རྟགས་ཕུལ་རེས་གནང་བ་རེད།